Politihund tatt ut av tjeneste etter å ha bitt to
Etter et oppdrag ved tinghuset i Tønsberg denne uken, bet hunden en mann i armen. Mannen satt og slappet av, skriver NRK Vestfold. Til statskanalen bekrefter Rune B. Hansen, politimester i Vestfold, at dette er den samme politihunden som i januar i 2012 bet en tilfeldig kvinne i beinet i Tønsberg. - Vi besluttet omgående at hunden tas ut av tjeneste for godt etter denne siste episoden. Det skulle forresten bare mangle, sier politimesteren til NRK.Tønsbergs Blad skrev da om hvordan Kristin Hagen (28) satt på en benk på Slottsfjellet i Tønsberg, da politihunden uten forvarsel satte tennene dypt inn i låret hennes. - Jeg så bare en svart skikkelse som fôr mot meg. Jeg ble livredd. Det er noen sekunder som er borte fra hukommelsen, fra jeg ser hunden komme, til jeg ligger på bakken med hunden over meg. Da trodde jeg at jeg skulle dø, sa Hagen til avisen den gang. Hunden ble tatt ut av tjeneste etter hendelsen i 2012, men er nå ute av tjeneste for godt, opplyser politimesteren. - Hunden ble tatt inn igjen i tjeneste på helt regulær måte og den gjorde en utmerket jobb i den perioden. Den har gjort en svært god og nyttig jobb som politihund, sier Rune B. Hansen.Spesialenheten vil nå etterforske saken, får VG bekreftet. - Vi ble varslet av Vestfold politidistrikt på onsdag. De skal sende over saken til oss for vurdering, sier Liv Øyen, leder av etterforskningsavdeling Øst-Norge i spesialenheten, til VG. Hunden kan nå risikere å bli avlivet, og vil bli vurdert etter hundeloven, skriver NRK. - Etter som dette er en hund som vi har hatt i tjeneste, så er det et annet politidistrikt som å vurdere den saken, sier Hansen til kanalen.
En politihund i Vestfold som to ganger har bitt tilfeldige personer umotivert er tatt ut av tjeneste.